ӨВӨРХАНГАЙ АЙМГИЙН ГУЧИН-УС СУМЫН 04 ДҮГЭЭР

САРД ХИЙСЭН АЖЛЫН МЭДЭЭ

2022.04.25 Аргуут

**Засаг даргын Тамгын газар нь:**

Засгийн газрын 2020 оны 12 дугаар сарын 16-ны өдрийн 217 дугаар тогтоолоор батлагдсан байгууллагын гүйцэтгэлийн төлөвлөгөө боловсруулах гүйцэтгэлийн зорилт, шалгуур үзүүлэлт тогтоох, тайлан гаргах журам, 218 дугаар тогтоолоор батлагдсан төрийн жинхэнэ албан хаагчийн гүйцэтгэлийн төлөвлөгөө боловсруулж батлах, ажлын гүйцэтгэл үр дүн, мэргэжлийн түвшинг үнэлэх журмын дагуу ажилтан, албан хаагчдын нэгдүгээр улиралын ажлыг дүгнэж, үр дүнгийн урамшуулал олгосон.

Гамшгаас хамгаалах тухай хуулийн дагуу сумын гамшгаас хамгаалах төлөвлөгөөг боловсруулан батлуулсан.

Төрийн болон орон нутгийн өмчийн хөрөнгөөр бараа, ажил, үйлчилгээ худалдан авах хуулийн дагуу 3 ажилтанг А3 сертификат олгох сургалтад хамруулсан.

Мал аж ахуйн хаваржилтын байдалтай танилцах, цаг үеийн мэдээ, мэдээллийг хүргэх зорилгоор 4 багт ажлын хэсэг ажиллан малчдын санал, хүсэлтийг сонсон, малжуулахын зээл авсан малчдын зээлийг эргэн төвлөрүүлэх ажлыг зохион байгуулсан.

Байгууллагын ёс зүйн зөвлөлийн ажлын төлөвлөгөө гарган баталж, хэрэгжилтийг ханган ажиллаж байна.

**Хөдөө аж ахуйн чиглэлээр:**

Өмнөх онд тоологдсон 107302 толгой мал сүрэгт сүргийн бүтцийн судалгаа хийхэд нийт мал сүрэгт эзлэх хувь нь тэмээ 3230 буюу 3,0 хувь, адуу 4845 буюу 4,5 хувь, үхэр 2069 буюу 1,9 хувь, 46164 буюу 43 хувь, ямаа 50994 буюу 47,5 хувь байна.

Мөн хээлтүүлэгч, хээлтэгч малын тохироонд судалгаа хийхэд нэг бууранд 21 ингэ, нэг азарганд 8 гүү, нэг буханд 32 үнээ, нэг хуцанд 72 эм хонь, нэг ухнанд 75 эм ямаа ноогдож байгаа нь бод малын тохироо стандарт шаардлагын хэмжээнд харин бог малын хээлтүүлэгч дутагдалтай байна.

Мал аж ахуйн эдийн засгийн эргэлтийг нэмэгдүүлэх төслийн бог малын хээлтүүлэгчид үзлэг ангилалт явуулах талбайн сургалтад оролцох иргэдийн дэлгэрэнгүй судалгаа гарган төслийн зохицуулагчид хүргүүлсэн.

Тэмээний цөм сүрэг бүхий 24 малчин өрхийн тэмээн сүрэгт үзлэг ангилалт хийх бэлтгэл ажил хангагдсан.

Мал аж ахуйн нэгдсэн систем болон дэд сангуудыг нэвтрүүлэх мал сүргийг ялган тэмдэглэх, бүртгэлжүүлсэн aris.mofa.gov.mn системийг бүрэн ашиглаж урьд онд бүртгэлжүүлсэн мал сүргийн шилжилт хөдөлгөөнийг тухай бүрт нь хийж мал төлөлт, төл бойжилт, малын хорогдол, хээл хаялтын мэдээг долоо хоног бүрийн 3 дахь өдөр программд оруулан аймгийн ХХААГ-т илгээсэн.

Малчин өрхийн мал сүрэгт сүргийн эргэлтийг тооцоолон гаргах, мэдээ мэдээллээр хангах ажлыг зохион байгуулж малчид мал сүргээ эдийн засгийн эргэлтэд оруулах, бэлчээрийн даацад тохирсон мал сүрэгтэй байх талаар заавар зөвлөгөөг 25 малчин өрхөд өгч ажилласан.

Бог малын хээлтүүлэгч хуц 282, ухна 235 бүгд 517 бог малын хээлтүүлэгчийг 3 хэсэг ялган суурилаад байна.

Малын тоо толгойн албан татварын 30 сая төгрөгний санхүүжилтээр малын тэжээл татан авч 15,0 сая төгрөгний малын тэжээлийг малчдад хүргэсэн.

Малчны тамга, тэмдэг, үнэмлэх шинээр авах 159 малчны судалгаа гаргаж аймгийн ХХААГ болон тамга тэмдэг үйлдвэрийн газарт хүргүүлсэн.

Хонь тэмээний ноосны 254 малчин, мал бүхий өрхийн падааныг программд оруулан анхан шатны баримт зөрүүтэй 39 падааныг үйлдвэрийн анхан шатны баримттай тулгаж аймгийн ХХААГазарт цахимаар илгээж, баримтыг үдэж хүргүүлсэн.

Үхэрт шүлхий өвчнөөс урьдчилан сэргийлэх вакцинжуулалт хийгдэж байна.

Засгийн газраас хөдөө аж ахуйг дэмжих зорилгоор 3 хувийн хүүтэй 400 тэрбум төгрөгийн зээл олгохоор шийдвэрлэсний газар тариалангийн салбарт 100 тэрбум, хүнсний ногоочдод 50 тэрбум төгрөгийн зээл олгох 26 өрхийн судалгаа гарган аймгийн ХХААГазарт хүргүүлсэн. Хөдөө аж ахуйн хүнсний ногоо үнийн мэдээг сар болгон ХАА програмд шивж гүйцэтгэсэн.

Хүнсний чиглэлээр худалдаа үйлчилгээ эрхэлдэг “Өгөөмөр-эрдэнэ”, “Баялаг”, “Их богд” дэлгүүрүүдээс долоо хоног бүрийн даваа гариг бүрт хүнсний нөөцийн мэдээг авч аймгийн Хүнс хөдөө аж ахуйн газарт хүргүүлсэн.

Хүнс, ЖДҮ эрхлэгчдийн хаалттай групп нээн хүнсний чиглэлээр худалдаа, үйлчилгээ эрхэлдэг 11 дэлгүүрийн худалдагч, өрхийн үйлдвэрлэл, үйлчилгээ эрхэлдэг 45 иргэн, ерөнхий боловсролын сургууль, цэцэрлэг, эрүүл мэндийн төв, дотуур байрны тогооч нарыг хамруулж хүнсэнд тавигдах шаардлага, хууль тогтоомж, чанар стандартыг мөрдүүлж ажиллахаар цаг тухай бүр мэдээ мэдээллийг шинэчлэн ажилласан.

Аймгийн стандартчилал хэмжил зүйн газрын мэргэжилтнүүдтэй хүнсний чиглэлээр худалдаа үйлчилгээ эрхэлдэг 11 дэлгүүрийн үйл ажиллагаатай танилцаж хяналт шалгалт хийж жинлэх, хугацаа дууссан “Өгөөмөр-Эрдэнэ Хайрхан” , “Шийр Хайрхан”, “Баялаг” дэлгүүрийн хугацааг сунгуулах хүсэлтийг холбогдох газарт хүргүүлсэн.

“Ачлал” хүнсний дэлгүүрийн хугацаа дууссан хиам, зайдас, гурилан бүтээгдэхүүнүүдийг худалдан борлуулахгүй байх, устгах арга хэмжээ авсан.

Аж үйлдвэрийн салбарын үйлдвэрлэл, борлуулалтын мэдээг өрхийн үйлдвэрлэл эрхэлж байгаа иргэдийн үйлдвэрлэсэн бараа бүтээгдэхүүний төрөл, үнэ, борлуулалтын мэдээг холбогдох газарт хүргүүлсэн.

Аймгийн төрийн аудитын хяналт шалгалтын ажлын хэсэгтэй хамтран 2016-2020 онд сум хөгжүүлэх сангаас зээл авсан иргэд зээлээ зориулалтын дагуу зарцуулж, ажлын байр нэмэгдүүлсэн эсэхэд хяналт тавин, зээлийн хугацаа хэтрэлттэй зээлдэгч нартай уулзуулж, зээлийн үлдэгдэл, алданги тооцон эргэн төлүүлэх арга хэмжээг авч ажилласан.

Аймгийн санхүүгийн хяналт дотоод аудитын албанд ‘’Хоршоог хөгжүүлэх сангийн” 1 дүгээр улирлын мэдээг албан тоотын хамт хүргүүлсэн.

**Сумын Эрүүл мэндийн төв** **нь:** “Ундны усны эрүүл ахуй, зохистой хэрэглээ”, “Давс хэтрүүлэн хэрэглэдэг дадал, зуршлаас татгалзая” уриатай давсны хэрэглээний тухай мэдээлэл, сурталчилгааны 7 хоногийн аян зохион байгуулж хүн амын давсны зохистой хэрэглээний талаарх мэдлэг, хандлагыг дээшлүүлэх зорилгоор “Давс багатай ч амттай” хоолны сургалт хийсэн. ЭМТ-ийн цахим хуудсанд давсны хэрэглээ, хор уршиг, бууруулах зөвлөмжийг нийтлэсэн ба 125 өрх, хэвтэн эмчлүүлж, үйлчлүүлж буй 97 хүнд зөвлөгөө өгч гарын авлага тарааж, АХА тэмцээн зохион байгуулсан.

Жендэрийн үндэсний хорооноос зохион байгуулж буй “Харилцан хүндэтгэе” аяны хүрээнд “Эрэгтэйчүүдийн үнэт зүйлс, үлгэр дуурайлал” үйл ажиллагаа өрнүүлж, байгууллагын 3 эрэгтэй ажилчдыг эрүүл мэндийн үзлэг, шинжилгээнд хамруулсан.

Сүрьеэ өвчнийг эрт илрүүлэн, хавьтлыг бүрэн тогтоох, сүрьеэ өвчнөөс урьдчилан сэргийлэх, ард иргэдэд мэдээлэл өгөх зорилгоор эмч, эмнэлгийн мэргэжилтнүүдэд сүрьеэ өвчнийг эрт илрүүлэх, эмчлэн эрүүлжүүлэх мэдлэг хандлагыг дээшлүүлэх сургалт, эмэнд дасалтай сүрьеэгээр өвчилсөн 1 иргэний 16 хавьтлын 8 хүүхдийн судалгааг шинэчлэн гаргаж, үзлэг шинжилгээнд хамруулсан. Өвчтөнд гэрийн сувилахуйн тусламжийг 7 хоног үзүүлсэн.

Аяны хугацаанд 15-аас дээш насны 142 хүнд сүрьеэ өвчин илрүүлэх асуумжит үзлэгийг хийж, эрсдэлтэй 45 иргэдийн дунд цээжний үзлэг оношилгоо, эрт илрүүлэгт хамруулсан.

Иргэдэд сүрьеэ өвчнөөс урьдчилан сэргийлэх, хамгаалах арга замын талаар МСС-ны гарын авлага, зөвлөмжийг амбулаториор үйлчлэгч болон хэвтэн эмчлүүлэгч 33 хүнд, үзлэгт хамрагдсан142, гэрээр тусламж үзүүлсэн 12, нийт 187 иргэнд мэдээлэл өгч тараасан.

Сүрьеэ өвчнөөс урьдчилан сэргийлэх талаар 9 төрлийн зөвлөмжүүдийг байгууллага, орон нутгийн цахим хуудсанд байршуулсан.

Нөхөн үржихүйн насны хөгжлийн бэрхшээлтэй эмэгтэйчүүдийг урьдчилан сэргийлэх үзлэгт хамруулсан

КОВИД -19 халдварын вакцины дархлаа сэргээх нэмэлт 3 дугаар тунд 3 хүн, 4 дүгээр тунд 5 хүн вакцинжуулсан. Алсын дуудлага 20, төвийн дуудлага 41, БОЭТ хүргэсэн 6, яаралтайгаар хүлээн авахаар үйлчлүүлсэн хүн 14, хэвтүүлэн эмчлүүлсэн 47, эмчлэгдэж гарсан 39, өдрийн эмчилгээнд 15, гэрийн сувилахуй 6, сэргээн засах 15 хүнийг хамруулан ЭМД-ын сангаас 2,4 сая төгрөг авч эмнэлэгийн тусламж үзүүлсэн.

**Цэцэрлэг** **нь:** БШУГ-аас зохион байгуулсан “Илүүдэл жингүй Эртэч Монгол” аяны хүрээнд 2 дасгал сурч ирц, оролцоогоор уралдаанд амжилттай оролцлоо.

Аймгийн БШУГ-аас гэр бүлийн хүчирхийллээс урьдчилан сэргийлэх зорилгоор зохион байгуулсан “Нандин тойрог” аянд 3 төрлөөр оролцон бичлэгийг илгээсэн.

“Цодгор хүү” аймгийн аварга шалгаруулах шатрын тэмцээнд 3 хүүхэд оролцож 5 насны ангилалд Б.Пүрэвбат Тэргүүн байрт шалгарч Улсын уралдаанд амжилттай оролцсон. 6 насны ангилалд 2 хүүхэд оролцож Б.Хонгорзул Тусгай байрт шалгарсан.

Архив, албан хэрэг хөтлөлт, байгууллагын соёл, ажил хэрэгч хувцаслалт сургалтуудыг байгууллагын ёс зүйн зөвлөл дотооддоо зохион байгуулсан.

Хөдөлмөрийн аюулгүй байдал, эрүүл ахуйн сарын аяны хүрээнд хэрэгжүүлэх ажлын төлөвлөгөөг батлуулан анги танхим бүр кактус цэцэг тарих аян өрнүүлэн ажиллаж байна.

**Ерөнхий боловсролын сургууль нь:** Сургуулийн ахлах, дунд ангид нийт 13 судлагдахуун 17 багшаас хөндлөнгийн үнэлгээ хийгдэж, давхардсан тоогоор 34 анги бүлэг хамрагдаж дунд ангийн стандарт хангалт-53,9%, ахлан ангийн стандарт хангалт-47,8% үнэлэгдсэн.

“Жүдо” бөхийн хангай бүсийн аварга шалгаруулах тэмцээнд 9 сурагч алт, мөнгө, хүрэл медаль авсан бөгөөд Улсын аварга шалгаруулах тэмцээнд оролцохоор бэлдэж байна.

Ур чадварын уралдаанд нийт 21 багш хичээл зааж, нийт 25 багш 3 удирдах хичээлд сууж “ЗААХ” арга зүй солилцсон.

Үнэлгээний даалгавар боловсруулах уралдаанд нийт 18 багш оролцож, бага ангийн “ЗААХ АРГА ЗҮЙН” нэгдэл тэргүүн байр эзэлсэн.

Бага ангийн сурагчдын биеийн жингийн индексийг Дэлхийн эрүүл мэндийн байгууллагын гаргасан лавлагааг судалгаанд үндэслэн шинээр гаргасан.

“Цахим контендод бага ангийн 1 багш Өвөрхангай аймагт танхимын сургалтад хамрагдаж, хичээл зохион байгууллахаар мэдээлэл өгч багш нартай хамтарч ажиллаж байна.

Төрөлжсөн олимпиадад10 төрлийн судлагдахуунаар нийт 9 багш, 26 сурагчид оролцсон.

“Орон нутгийн өсвөр үеийнхэнд хувь хүний ур чадвар, энтрепренершип боловсрол олгох” төслийн хүрээнд “Хүүхдийн эрх бизнесийн зарчмууд”-ыг хэрэгжүүлэхийн ач холбогдлыг таниулах, хэрэгжүүлэх арга зам, олон улсын болон дотоодын сайн туршлага, хууль эрх зүйн үндэслэл, олон улсын хэм хэмжээний талаар ойлголт, мэдлэг олгох сургалтад ТСЗ-ийн гишүүн, бизнесмен Б.Мягмарбат оролцсон.

Аймгийн Боловсрол, шинжлэх ухааны газраас санаачлан аймгийн Цагдаагийн газар, Прокурорын газартай хамтран зохион байгуулж буй “НАНДИН ТОЙРОГ” аяны Шилдэг анги хамт олны төрөлд 2 ангийн бичлэг аймгийн Боловсролын газарт явуулсан.

“Кенгуру олимпиад” цахим уралдаанд 2-12 дугаар ангийн 105 хүүхэд бүртгэгдснээс 81 хүүхэд хамрагдаж, 1 дүгээр зэргийн болзлыг 16 хүүхэд, 2 дугаар зэргийн болзлыг 11 хүүхэд, 3 дугаар зэргийн болзлыг 11 хүүхэд хангасан.

“Сайн сургууль, сайн хамт олны” үйл ажиллагаанд 1,2 дугаар ангиудын дунд эцэг эхтэй хамтран үйл ажиллагаа явуулж байна.

“Үдийн хоол”-ын хөтөлбөрийг хэрэгжүүлж ажлын 5 өдрүүдэд өдөр бүр цахим мэдээлэлийн санд мэдээлэл оруулж байна.

“Арга зүйчээ түгээн дэлгэрүүлье” аяны хүрээнд 19 багш шинэ хичээлд сууж үнэлгээ зөвөлгөө, зөвлөмж өгч ажиллаж байна.

“Чадварлаг багш хөтөлбөр” –ийн хүрээнд Гадаад хэлний 2 багшийг УБ-хотод мэргэжил дээшлүүлэх сургалтад хамруулж Олимпиадад эхний 11 дүгээр байранд 1 багш амжилттай оролцож, дараагийн шатны сургалтад оролцоно.

“Эртэч монгол” аянд өглөө 07:00 цагаас багш, ажилчин, сурагч, иргэд идэвх санаачлагтай дасгал хөдөлгөөнд хамрагдаж байна.

НУЗАН-ээс зохион байгуулагдаж байгаа 20 журмалсан үгийн хүрээнд багш, ажилтан, ажилчдадаас авсан шалгалтын оноо: ЗАА-82,5%-3 дугаар байр, НУЗАН-72,5% 4 дүгээр байр, БУЗАН-96,6% 1 дүгээр байр, БаЗАН-95,6% 2 дугаар байр тус тус эзэлсэн.

“ААШ хөнгөн атлетикийн тэмцээн”-д 15 сурагч, 1 дасгалжуулагч багш бэлтгэл хангаж явсан.

Боловсролын баримт бичгийн захиалга хийгдэж нийт 46 төгсөгчдын бичиг баримтын захиалга хийгдсэн.

“Монгол бичгийн тэргүүний уншигч шалгаруулах үндэсний бичиг соёлын” улсын уралдаанд 2 насны ангилалд 10 сурагчдыг шалгаруулж 2 дугаар шатанд оролцохоор болсон.

МЭДЭЭ НЭГТГЭСЭН: ХУУЛЬ, ЭРХ ЗҮЙ ХАРИУЦСАН

МЭРГЭЖИЛТЭН Л.МӨНХЖАВХАА

ХЯНАСАН: ЗАСАГ ДАРГЫН ТАМГЫН ГАЗРЫН

ДАРГА Н.ТУНГАЛАГ